Document ID: 32012R0936

UREDBA KOMISIJE (EU) št. 936/2012
z dne 4. oktobra 2012
o spremembah prilog k Uredbi (ES) št. 1896/2006 Evropskega parlamenta in Sveta o uvedbi postopka za evropski plačilni nalog
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1896/2006 Evropskega parlamenta in Sveta z dne 12. decembra 2006 o uvedbi postopka za evropski plačilni nalog (1), in zlasti člena 30 Uredbe,
ob upoštevanju naslednjega:
(1)
Od začetka veljavnosti Uredbe (ES) št. 1896/2006 je postalo jasno, da je treba vse priloge k navedeni uredbi spremeniti zaradi njihove posodobitve in izboljšanja praktične uporabe Uredbe ter zaradi lažjega elektronskega postopka v okviru Evropskega pravosodnega atlasa za civilne zadeve. Standardne obrazce v prilogah k Uredbi je treba spremeniti, da se vključijo sklici na Bolgarijo in Romunijo, posodobijo valute in poenostavi izpolnjevanje obrazcev za tožeče in tožene stranke ter sodišča.
(2)
V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejemanju te uredbe, ki zato zanjo ni zavezujoča in se zanjo ne uporablja.
(3)
Uredbo (ES) št. 1896/2006 je zato treba ustrezno spremeniti -
SPREJELA NASLEDNJO UREDBO:
Člen 1
Priloge k Uredbi (ES) št. 1896/2006 se nadomestijo z besedilom v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v skladu s Pogodbama v celoti zavezujoča in se neposredno uporablja v vseh državah članicah.
V Bruslju, 4. oktobra 2012

Labels: 12
11
15
18